CELEX: 62015FA0076
Language: el
Date: 2016-04-28 00:00:00
Title: Υπόθεση F-76/15: Απόφαση του Δικαστηρίου Δημόσιας Διοίκησης της 28ης Απριλίου 2016 — FY κατά Συμβουλίου (Υπαλληλική υπόθεση — Κοινωνική ασφάλιση — Κοινό σύστημα ασφαλίσεως κατά των κινδύνων ασθενείας — Κάλυψη ιατρικών εξόδων — Ποσοστό επιστροφής — Αναγνώριση σοβαρής ασθένειας — Κριτήρια — Άρθρο 72 ΚΥΚ και γενικές εκτελεστικές διατάξεις για την επιστροφή των ιατρικών εξόδων)

20.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/37
            
         Απόφαση του Δικαστηρίου Δημόσιας Διοίκησης της 28ης Απριλίου 2016 — FY κατά Συμβουλίου
   (Υπόθεση F-76/15) (1)
   
   ((Υπαλληλική υπόθεση - Κοινωνική ασφάλιση - Κοινό σύστημα ασφαλίσεως κατά των κινδύνων ασθενείας - Κάλυψη ιατρικών εξόδων - Ποσοστό επιστροφής - Αναγνώριση σοβαρής ασθένειας - Κριτήρια - Άρθρο 72 ΚΥΚ και γενικές εκτελεστικές διατάξεις για την επιστροφή των ιατρικών εξόδων))
   (2016/C 222/47)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: FY (εκπρόσωποι: J.-N. Louis και N. de Montigny, δικηγόροι)
   
      Καθού: Συμβούλιο της Ευρωπαϊκής Ένωσης (εκπρόσωποι: M. Bauer και M. Veiga)
   
      Αντικείμενο
   
   Αίτηση ακυρώσεως της αποφάσεως του γραφείου εκκαθαρίσεως των Βρυξελλών με την οποία απορρίφθηκε η αίτηση της προσφεύγουσας περί παρατάσεως της αναγνωρίσεως της ασθένειας από την οποία πάσχει ο υιός της ως σοβαρής ασθένειας και περί καλύψεως των σχετικών με την ασθένεια αυτή ιατρικών εξόδων σε ποσοστό 100 %.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση της 8ης Απριλίου 2014 με την οποία το γραφείο εκκαθαρίσεως των Βρυξελλών (Βέλγιο) του κοινού συστήματος ασφαλίσεως κατά των κινδύνων ασθενείας απέρριψε την αίτηση περί παρατάσεως της αναγνωρίσεως της ασθένειας από την οποία πάσχει ο υιός της ως σοβαρής ασθένειας.
            
         
               2)
            
            
               Το Συμβούλιο της Ευρωπαϊκής Ένωσης φέρει τα δικαστικά έξοδά του και καταδικάζεται στα έξοδα στα οποία υποβλήθηκε η FY.
            
         
      (1)  EE C 245 της 27/7/2015, σ. 51.